
ముంబై : వ్యవసాయ రుణాల మాఫీ పట్ల తీవ్ర అభ్యంతరం ప్రకటించిన ఎస్బిఐ చీఫ్ అరుంధతి భట్టాచార్య దీని వల్ల రుణగ్రహితల్లో క్రమశిక్షణ కట్టు తప్పుతుందని హెచ్చరించారు. ఉత్తరప్రదేశ్ ఎన్నికల పోరాటం సమయంలో తమను అధికారంలోకి తీసుకువస్తే వ్యవసాయ రుణాల మాఫీ పథకం ఒకటి తీసుకువస్తామని బిజెపి ప్రచారం చేసిన నేపథ్యంలో ఆమె వ్యాఖ్యలు ప్రాధాన్యత సంతరించుకున్నాయి. ఒకసారి ఇలాంటి మాఫీ అవకాశం పొందిన వారు తదుపరి కూడా ఇదే తరహా మాఫీలుంటాయన్న ఆశలతో భవిష్యత్ రుణాలను కూడా చెల్లించకుండా ఎగవేస్తారని ఆమె అన్నారు. ఈ రోజు ప్రభుత్వం చెల్లిస్తోంది గనుక ఈ రుణాలు తమకు వసూలైనా రైతులు మున్ముందు తీసుకునే రుణాల మాఫీ కోసం వచ్చే ఎన్నికల వరకు ఎదురుచూస్తారని, అప్పుడు క్రమశిక్షణ దెబ్బ తినడం ఖాయమన్నారు. రైతన్నలకు రుణాలమాఫీ ద్వారా ఊరట కల్పించడం అవసరమే అయినా క్రమశిక్షణ దెబ్బ తినని రీతిలో దాన్ని అమలుపరచాలని ఆమె సూచించారు. రైతులు మెరుగైన దిగుబడులు అందించడానికి వీలుగా తాము రుణాలందించాలంటే రుణాల చెల్లింపులో క్రమశిక్షణ అవసరమని ఆమె తేల్చి చెప్పారు. ట్రాక్టర్ రుణాల రికవరీలు వేగవంతం చేయడానికి ఎస్బిఐ ఇటీవల 6,000 కోట్ల రూపాయల విలువ గల ఏకకాల సెటిల్మెంట్ స్కీమ్ను (ఒటిఎస్) ప్రకటించింది.అలాగే విద్య, ఎస్ఎంఇలకు కూడా ఇలాంటి స్కీమ్ అమలుపరిచింది. దీర్ఘకాలిక రుణాలు తీసుకుని అనుకోని కష్టాల వల్ల వాటిని చెల్లించలేకపోతున్న వారి కోసం తాము ఒటిఎ్సలు ప్రకటిస్తున్న విషయం ఆమె గుర్తు చేశారు. కార్పొరేట్ పాలన మెరుగుపడాలి ప్రభుత్వరంగ బ్యాంకుల వైపు ఇన్వెస్టర్లు కన్నెత్తి చూడకపోవడానికి వాటి బోర్డుల పనితీరు మెరుగుపడాలని అరుంధతి సూచించారు. బోర్డుల్లో పాలనాపరమైన లోపాల కారణంగా బ్యాంకులు తక్కువ వడ్డీరుణాలను ఆకర్షించలేకపోతున్నాయని, అందుకే ప్రభుత్వం అందించే మూలధనం పైనే ఆధారపడాల్సివస్తున్నదని ఆమె విచారం ప్రకటించారు. పిఎస్బి బోర్డుల పాలనా సామర్థ్యాలు మెరుగుపడాలన్న అంశాన్నే పలు సందర్భాల్లో ఇన్వెస్టర్లు వ్యక్తం చేస్తున్నారని ఆమె అన్నారు.

mumbai : vyavasaaya runaala maffey patla teevra abhyantaram prakatinchina esbi cheef arundhati bhattacharya deeni valla runagrahitallo kramasikshana kattu tapputundani heccharinchaaru. uttarapradesh ennikala poratam samayamlo tamanu adhikaaramloki teesukuvaste vyavasaaya runaala maffey pathakam okati teesukuvastaamani bijepi prachaaram chesina nepathyamlo aame vyaakhyalu praadhaanyata santarinchukunnaayi. okasari ilanti maffey avakaasam pondina vaaru tadupari kuudaa ide taraha maphiluntayanna aasalato bhavishyat runaalanu kuudaa chellinchakunda egavestaarani aame annaru. ee roju prabhutvam chellistondi ganuka ee runaalu tamaku vasulainaa raitulu munmundu teesukune runaala maffey kosam vache ennikala varaku eduruchustaarani, appudu kramasikshana debba tinadam khayamannaru. raitannalaku runalamafy dwara oorata kalpinchadam avasarame aina kramasikshana debba tinani reetilo daanni amaluparachaalani aame suuchimchaaru. raitulu merugaina digubadulu andinchadaaniki veelugaa taamu runalandinchalante runaala chellimpulo kramasikshana avasaramani aame telchi cheppaaru. tractor runaala rikavareelu vegavantam cheyadaaniki esbi iteevala 6,000 kotla roopaayala viluva gala ekakala setilment skeemnu (ots) prakatinchindi.alaage vidya, esmlaku kuudaa ilanti skeem amaluparichindi. deerghakaalika runaalu teesukuni anukoni kashtala valla vaatini chellinchalekapothunna vaari kosam taamu otslu prakatistunna vishayam aame gurtu chesaru. carporate paalana merugupadaali prabhutvaranga byaankula vaipu investerlu kannetti chudakapovadaniki vaati bordula paniteeru merugupadaalani arundhati suuchimchaaru. bordullo paalanaaparamaina lopala kaaranamgaa byaankulu takkuva vaddeerunaalanu aakarshinchalekapothunna, anduke prabhutvam andinche mooladhanam paine aadhaarapadaalsivastunna aame vichaaram prakatinchaaru. psb bordula palana saamarthyaalu merugupadaalanna amsaanne palu sandarbhaallo investerlu vyaktam chestunnarani aame annaru.